Post Malone
Ostinas Ričardas Paustas (Austin Richard Post, g. 1995 m. liepos 4 d.), geriau žinomas savo sceniniu slapyvardžiu Post Malone – amerikiečių reperis, dainininkas ir dainų autorius. Savo karjerą pradėjo 2011 m., o didesnio populiarumo susilaukė su 2015 m. išleistu debiutiniu singlu „White Iverson“, pasiekusiu 14–ąją „Billboard Hot 100“ reitingo vietą. Tais pačiais metais pasirašė kontraktą su „Republic Records“ įrašų kompanija ir 2016 m. gruodį išleido debiutinį albumą „Stoney“. 2024 m. duomenimis, Post Malone yra išleidęs penkis studijinius albumus, iš kurių naujausiasis, „Austin“, išleistas 2023 m. liepą.